Diari Oficial de la Generalitat Valenciana


Sumari del DOGV 5659, del 13-12-2007 (2007/15569)

ORDE de 7 de desembre de 2007, de la Conselleria de Justícia i Administracions Públiques, per la qual s'amplien els terminis de justificació d'ajudes establits en l'Orde de 25 d'octubre de 2007, de la Conselleria de Justícia i Administracions Públiques, per la qual es regulen i convoquen les ajudes per a l'adquisició d'equips i tecnologia de la informació i la comunicació per a l'accés a la societat de la informació de persones amb discapacitat, per a afavorir la seua inclusió digital, dins del marc d'Avantic per a l'any 2007 (ACCESTIC), i en l'Orde de 25 d'octubre de 2007, del conseller de Justícia i Administracions Públiques, per la qual es regulen i convoquen les ajudes econòmiques per a la renovació de material informàtic dels ajuntaments de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5659

Data del DOGV
:   13-12-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15181


Data del document
:   07-12-2007

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * informàtica
    * suport econòmic
    * administració local
    * ajuda pública
    * discapacitat
    * equip informàtic

ORDE de 7 de desembre de 2007, de la Conselleria de Justícia i Administracions Públiques, per la qual s'amplien els terminis de justificació d'ajudes establits en l'Orde de 25 d'octubre de 2007, de la Conselleria de Justícia i Administracions Públiques, per la qual es regulen i convoquen les ajudes per a l'adquisició d'equips i tecnologia de la informació i la comunicació per a l'accés a la societat de la informació de persones amb discapacitat, per a afavorir la seua inclusió digital, dins del marc d'Avantic per a l'any 2007 (ACCESTIC), i en l'Orde de 25 d'octubre de 2007, del conseller de Justícia i Administracions Públiques, per la qual es regulen i convoquen les ajudes econòmiques per a la renovació de material informàtic dels ajuntaments de la Comunitat Valenciana. [2007/15963]  
Els articles 18.3, lletra i), i 21, de l'Orde de 25 d'octubre de 2007, de la conselleria de Justícia i Administracions Públiques, per la qual es regulen i convoquen les ajudes per a l'adquisició d'equips i tecnologia de la informació i la comunicació per a l'accés a la societat de la informació de persones amb discapacitat, per a afavorir la seua inclusió digital, dins del marc d'Avantic per a l'any 2007 (ACCESTIC) (DOCV núm. 5631, de 2 de novembre de 2007) establixen com a termini màxim de justificació de les ajudes el 15 de desembre de 2007.  
Per la seua part, els articles 12.2, lletra g), i 13.2, de l'Orde de 25 d'octubre de 2007, del conseller de Justícia i Administracions Públiques, per la qual es regulen i convoquen les ajudes econòmiques per a la renovació de material informàtic dels ajuntaments de la Comunitat Valenciana (DOCV núm. 5632, de 5 de novembre de 2007) establixen també com a termini màxim de justificació de les ajudes el 15 de desembre de 2007.  
A fi que els beneficiaris efectius de les ajudes disposen del temps suficient per a poder-les justificar en temps i forma després de la publicació de les respectives resolucions d'adjudicació, es fa necessari ampliar el termini per a la justificació de les citades ajudes a una data posterior a la consignada en les esmentades ordes.  
L'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat d'ampliació dels terminis establits si les circumstàncies ho aconsellen i amb això no es perjudiquen drets de tercers.  
Fent ús de les facultats que em conferix l'article 28, lletra e), de la Llei 5/1983, de 30 de desembre, del Consell, l'article 47.11 del Text Refós de la Llei d'Hisenda Pública de la Generalitat Valenciana i el Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques,  
Ordene   
Primer  
Ampliar els terminis per a la justificació de les ajudes establits en els articles 18.3, lletra i), i 21, de l'Orde de 25 d'octubre de 2007, de la conselleria de Justícia i Administracions Públiques, per la qual es regulen i convoquen les ajudes per a l'adquisició d'equips i tecnologia de la informació i la comunicació per a l'accés a la societat de la informació de persones amb discapacitat, per a afavorir la seua inclusió digital, dins del marc d'Avantic per a l'any 2007 (ACCESTIC); així com en els articles 12.2, lletra g), i 13.2, de l'Orde de 25 d'octubre de 2007, del conseller de Justícia i Administracions Públiques, per la qual es regulen i convoquen les ajudes econòmiques per a la renovació de material informàtic dels ajuntaments de la Comunitat Valenciana, establint com a termini màxim per a la justificació de les subvencions concedides en virtut d'ambdues ordes, el 19 de desembre de 2007.  
Segon  
Publicar la present ampliació de terminis en el Diari Oficial de la Comunitat Valenciana, amb els efectes previstos en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tercer  
Contra la present orde, que posa fi a la via administrativa, es podrà interposar, potestativament, recurs de reposició davant del mateix òrgan que l'ha dictada, en el termini d'un mes comptat des de l'endemà a la publicació; o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà a la seua publicació, de conformitat amb el que disposa l'article 46 de la Llei 29/1988, de 13 de juliol, reguladora de la Jurisdicció Contenciosa Administrativa, sense perjuí que puguen interposar qualsevol altre que s'estime adequat.  
València, 7 de desembre de 2007  
El conseller de Justícia i Administracions Públiques  
FERNANDO DE ROSA TORNER